भारत में गीत-संगीत, नृत्य, नाटक-कला, लोक परंपराओं, कला-प्रदर्शन, धार्मिक-संस्कारों एवं अनुष्ठानों, चित्रकारी एवं लेखन के क्षेत्रों में एक बहुत बड़ा संग्रह मौजूद है जो मानवता की 'अमूर्त सांस्कृतिक विरासत' के रूप में जाना जाता है।
भारतीय कला ,संस्कृति का विश्व विरासत में एक विशेष स्थान है। यूनेस्को की विश्व विरासत सूची में भारत का छठा स्थान है। राष्ट्र के विकास में कला की अहम भूमिका होती है। यह साझा दृष्टिकोण, मूल्य, प्रथा एवं एक निश्चित लक्ष्य को दिखाता है। साथ ही सामाजिक, आर्थिक, एवं अन्य गतिविधियों में संस्कृति एवं रचनात्मकता का समावेश होता है। कला को मानव जीवन से पृथक करके नहीं देखा जाना चाहिए। भारत में कला के विविध रंग रूप हैं । भारत में गीत-संगीत, नृत्य, नाटक-कला, लोक परंपराओं, कला-प्रदर्शन, धार्मिक-संस्कारों एवं अनुष्ठानों, चित्रकारी एवं लेखन के क्षेत्रों में एक बहुत बड़ा संग्रह मौजूद है जो मानवता की 'अमूर्त सांस्कृतिक विरासत' के रूप में जाना जाता है। कला मानवनिर्मित है, और मानव की निर्मिति को मानव के सम्पूर्ण जीवन से कैसे पृथक किया जा सकता है। कहते हैं कि "वृक्ष की जड़, तना, शाखा, पत्ता, फूल और फल के जन्म, विकास व कार्य का वृक्ष की कल्पना के बिना पृथक ज्ञान असंभव है। मानव की कला ,ज्ञान ,व्यवहार व कृति को मानव के जीवन से ही अर्थ प्राप्त होता है। " भारतीय कला का विकास कई चरणों में संपन्न हुआ है।